**КОМПЛЕКСНО АДМИНИСТРАТИВНО ОБСЛУЖВАНЕ (КАО)**

Областна дирекция „Земеделие“ Смолян и общинските служби по земеделие осигуряват служебно всички издавани от тях документи във връзка с предоставяната административна услуга.

Когато е предвидено нормативно, Областна дирекция „Земеделие“ Смолян и общинските служби по земеделие събират служебно информация, документи и данни от други администрации.

**Искане, което се отнася до комплексно административно обслужване**, може да бъде подадено до **компетентния орган** и до **всеки административен орган**, които участва в него.

Когато областната дирекция или общинските служби по земеделие са **компетентен орган,** подаването на заявление за комплексно административно обслужване се извършва по реда на Административнопроцесуалния кодекс.

Компетентният орган – областната дирекция или общинските служби по земеделие:

1. изготвя образци на заявления за предоставяне на административната услуга/ искания за издаване на индивидуални административен акт, с посочени предпочитания за начина на получаване на издадения индивидуален административен акт;

2. не изисква предоставяне на информация или документи, които са налични при него, а ги осигурява служебно за нуждите на съответното производство;

3. осигурява по служебен път информация и доказателствени средства от друг административен орган, необходими за предоставяне на административната услуга/ издаване на индивидуалния административен акт;

4. уведомява заявителя за отстраняване на недостатъците в заявлението по реда на чл.30 от Административнопроцесуалния кодекс;

5. предоставя административната услуга/издава индивидуалния административен акт или отказва предоставянето/издаването и с мотивирано решение, което изпраща на заявителя по посочения от него начин.

Когато областната дирекция или общинските служби по земеделие са административен орган, те:

1. образуват производството, като проверява наличието на съответните приложения;
2. изготвят информацията и доказателствените средства от компетентността на областната дирекция или общинските служби по земеделие и ги изпраща до компетентния орган в сроковете за извършване на заявената административна услуга/ искания индивидуален административен акт;
3. изпращат преписката до компетентния орган, като го информира за посочения от заявителя начин за получаване на индивидуалния административен акт. Пощенските разходи за изпращане на преписката са за сметка на областната дирекция или общинските служби по земеделие.

Когато искане за комплексно административно обслужване се извършва по електронен път, услугата се заявява пред административния орган, който участва в комплексно административно обслужване по реда, установен в Наредбата за общите изисквания към информационните системи, регистрите и електронните административни услуги.

**Заявяването на комплексна административна услуга се извършва със заявление по образец.**

**В заявлението се посочват:**

1. наименованието на административната услуга и органът, който е компетентен да издаде административния акт;

2. информацията и доказателствените средства, които трябва да бъдат осигурени и изпратени до компетентния орган от Областна дирекция „Земеделие“ или общинските служби по земеделие.

3. начинът, по който да бъде получен индивидуалният административен акт.

**Към заявлението за комплексна административна услуга се прилагат:**

1. попълнено заявление за съответната услуга до компетентния орган по утвърден от него образец;

2. информация или документи, изисквани от компетентния орган за извършване на услугата, ако такива се изискват;

3. документ за платена такса, ако такава се изисква.